I Farsø satte 18-årige Patrick Trier Larsen torsdag sit første kryds. Den unge vælgers første stemme gik til..

.. Dansk Folkeparti. - De har altid haft mig som vælger - også før jeg har kunnet stemme, lyder det fra førstegansvælger Patrick Trier Larsen. Han afgav torsdag sin første stemme nogensinde, og havde - som mange andre danskere - set frem til denne demokratiets festdag. - Jeg har glædet mig til at komme ind og stemme for første gang - og få lov til at besteme, lyder det fra Patrick som med sine forældre i løbet af de sidste tre uger har arbejdet på at blive klar til sit første valg. - Vi har snakket om politik - stille og roligt - og de forskellige partier og hvad de har af holdninger og så er han kommet frem til, hvem han øsnker at stemme på, fortæller Patricks far Kim Trier Larsen. Patrick gik, som alle andre vælgere ind i stemmeboksen, og kom ud igen med en foldet stemmeseddel. - Det var sjovt og spændende og jeg var overhovedet ikke i tvivl, siger Patrick Trier Larsen, der altså gav sin stemme til liste O.